**J e l e n t é s  
Salföld Község Önkormányzata Képviselő-testületének  
2022. november 28-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**83/2022. (VIII. 17.) HATÁROZATA**

***Közösségi kert és közösségi tér kialakításának tervezésére érkezett ajánlatról***

Salföld Község Önkormányzata Képviselő-testülete a 67. és 53/8. hrsz.-ú területre közösségi kert és közösségi tér kialakításának tervezésére Füzesi Krisztina, tájépítész mérnök (Gaia Kertműhely) által benyújtott ajánlatot nem fogadja el.

**Tájépítész mérnök döntésről értesítve**

**88/2022. (IX. 26.) HATÁROZATA**

***a Balaton-felvidéki Szociális, Gyermekjóléti és Háziorvosi Ügyeleti Szolgálat   
által biztosított személyes gondoskodást nyújtó ellátásokról szóló 2/2020. (IV.03.) önkormányzati rendelet megalkotásához való hozzájárulásról***

Salföld Község Önkormányzata Képviselő-testülete Tapolca Környéki Önkormányzati Társulás fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló 2/2020 (IV.03.) önkormányzati rendelet módosításáról szóló rendelet tervezet megalkotásához és az előterjesztésben javasolt térítési díjak megállapításához az alábbi mentességekkel, kedvezményekkel kiegészítve járul hozzá:

A Társulási Tanács által elfogadotton túl aKépviselő-testület

**a szociális étkeztetés tekintetében** az intézményi térítési díjból további kedvezményt biztosít a következők szerint:

- 0 Ft jövedelem felett 50 %

**a házi segítségnyújtás tekintetében** az intézményi térítési díjból további kedvezményt biztosít a következők szerint:

- **személyi gondozás esetében** az intézményi térítési díjból a kedvezmény mértéke 0 Ft jövedelem felett: 100 %

- **szociális segítés esetében** 0 Ft jövedelem felett: 10 %

Felkéri a polgármestert, hogy a döntésről a Társulás elnökét tájékoztassa és a Badacsonytomaji Közös Önkormányzati Hivatal Jegyzőre részére a határozatot küldje meg.

Felelős: Fábián Gusztáv, polgármester Határidő: azonnal

**Szociális szolgálat döntésről értesítve**

**89/2021. (IX. 26.) HATÁROZATA**

***A kötelező felvételt biztosító általános iskolai körzethatárok előzetes véleményezéséről***

Salföld Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Salföld község közigazgatási területére a 2022/2023. tanévre megállapított kötelező felvételt biztosító iskolai körzethatárok módosítását a következő (2023/2024.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Salföld településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2022. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2022. október 15. napjáig - továbbítsa.

Határidő: 2022. október 15.

Felelős: Fábián Gusztáv, polgármester

**Balatonfüredi Tankerületi Központ döntésről értesítve**

**90/2022. (IX. 26.) HATÁROZATA**

***Bursa Hungarica Felsőoktatási Önkormányzati   
Ösztöndíjrendszerhez való csatlakozásról***

Salföld Község Önkormányzata Képviselő-testülete elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2023. évi fordulójához. Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2023. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Fábián Gusztáv, polgármester Határidő: 2022. szeptember 30.

**Csatlakozási nyilatkozat megküldésre került**

**91/2022. (IX. 26.) HATÁROZATA**

***A Bursa Hungarica pályázati kiírások jóváhagyásáról***

Salföld Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Fábián Gusztáv, polgármester

Határidő: 2022. október 3.

**Pályázati kiírások közzététele megtörtént**

**92/2022. (IX. 26.) HATÁROZATA**

***Faluház felújítása során a kivitelező által elvégzett, a   
szerződésben nem szereplő munkák költségének megtérítéséről***

Salföld Község Önkormányzata Képviselő-testülete a Faluház teteje felújításának kivitelezése során a kivitelező, Tápió Dimenzió Kft. által elvégzett, a felújítás elvégzésére 2021. november 16-án kötött vállalkozói szerződésben nem szereplő munkálatok elvégzését elfogadja, és elhatározza, hogy annak költségét, bruttó 5.111.877 Ft-ot megfizet a vállalkozó számára 2022. évi költségvetése tartalékkerete terhére.

A kifizetés a Faluház felújítási munkálatai teljes befejezését követően esedékes.

Felhatalmazza a polgármestert a szerződés megkötésére, a kifizetés teljesítésére.

Felelős: Fábián Gusztáv, polgármester Határidő: 2023. április 16.

**Költség kifizetésre került**

**94/2022. (X. 12.) HATÁROZATA**

***Az orvosi rendelő épületen levő repedések javítási munkálatairól***

Salföld Község Önkormányzata Képviselő-testülete elhatározza, hogy a Kossuth u. 27. szám alatti orvosi rendelő épületen levő repedések javítását elvégezteti.

A munkálatok elvégeztetésére a Csécs és Társa Bt árajánlatát fogadja el bruttó 1.195.645 Ft összegben azzal a feltétellel, hogy a szerződésben rögzítésre kerüljön közeli kezdési és befejezési határidő, továbbá 10 éves garanciális kötelezettség.

A felújítást a Képviselő-testület a 2022. évi költségvetése tartalékkerete terhére valósítja meg.

Felhatalmazza a polgármestert a vállalkozási szerződés megkötésére és a munkálatok elvégeztetésére.

Felelős: Fábián Gusztáv, polgármester

Határidő: 2022. november 30.

**Szerződés kötés folyamatban**

**96/2022. (XI. 09.) HATÁROZATA**

***Temetőbe lépcső készíttetéséről***

Salföld Község Önkormányzata Képviselő-testülete elhatározza, hogy a temetőben elkészíttet egy 6 lépcsőfokkal rendelkező vörösfenyő lépcsőt korláttal, felület kezelve.

A munkálatokra szerződést köt a Blackwood Kft.-vel (1135 Budapest, Lehel u. 24/D, adószám: 25925979-2-41) anyagköltségre és munkadíjra összesen bruttó 370.000 Ft (háromszázhetvenezer forint) összegben.

A beruházást Salföld Község Önkormányzata a tartaléka terhére valósítja meg.

Felkéri a polgármestert a szerződés megkötésére és a munkálatok elvégeztetésére.

Felelős: Fábián Gusztáv, polgármester Határidő: 2022. november 30.

**Lépcső elkészült, kifizetése megtörtént**

Polgármesteri hatáskörben hozott döntések:

* beiskolázási támogatás 2 kérelmező, 5 gyermek részére 170.000 Ft összegben.

**Határozati javaslat:  
  
SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK   
  
/2022. (XI. 28.) HATÁROZATA**

**Jelentés elfogadásáról**  
  
Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2022. november 21.